શહેર કોંગ્રેસના મહામંત્રી અનિશભાઇ પટેલે જણાવ્યું હતું કે વેપારીઓને અન્યાય કરવામાં આવ્યો છે. વર્ષ ર૦૧૦-૧ર પછી મ્યુનિ. કોર્પોરેશન દ્વારા આ દબાણ દૂર કરવા માટે કોઇ પણ નોટિસ આપવામાં આવી નથી. વેપારીઓ પાસે તમામ પુરાવા છે. છ મહિના અગાઉ શહેર કોંગ્રેસ દ્વારા આ દબાણો દૂર ન કરવા આંદોલન કરાયું હતું. જેના કારણે ડિમોલિશનની કામગીરી બંધ કરાઇ હતી, પરંતુ સોમવારે મ્યુનિ. તંત્રના અધિકારીઓ દ્વારા વેપારીઓને મૌખિક નોટિસ આપી અને મંગળવારે સવારે પોલીસ બંદોબસ્ત સાથે આવીને તાત્કાલિક અસરથી તોડફોડ શરૂ કરી દેવામાં આવી હતી.